# Rreth Nesh

Jemi një klinikë mjekësore private e cila funksionon në dy specialitete kryesore: Gastro-hepatologji dhe Kardiologji. Ofrojmë shërbime të ndryshme në këto specialitete si: konsulta me mjekë specialistë, ekzaminime instrumentale invazive dhe joinvazive, teste të ndryshme laboratorike, klinike, biokimike, hormonale, tumorale dhe mikrobiologjike.
Jemi themeluar në vitin 1999, në Tiranë, nga Dr. Nina dhe Dr. Ilir, Kajo si një studio e vogël mjekësore.
Diagnostikojmë dhe trajtojmë mesatarisht 7000 pacientë në vit, të cilët vijnë nga të gjitha rrethet e Shqipërisë dhe të Kosovës, por edhe nga trevat e tjera shqipfolëse të Maqedonisë dhe Malit të Zi.

Vizioni

- Të jemi pikë referimi e shërbimit shëndetësor privat në rajon.
- Të përmirësojmë cilësinë e jetës së njerëzve.

Misioni

- Të ofrojmë një shërbim mjekësor profesional, etik dhe pa kompromise në cilësi.
- Të ofrojmë një mjedis pune profesional, të ngrohtë dhe të mirëpaguar për të gjithë punonjësit tanë. Një mjedis ku ata të ndihen mirë, të rriten profesionalisht dhe të ngrihen në detyrë.
- Të punësojmë gjithmonë staf mjekësor profesional, etik dhe në linjë me vizionin tonë.
- Të përdorim vetëm aparaturat dhe materialet mjekësore të cilësisë më të mirë që ofron tregu, gjithmonë të standardeve perëndimore dhe gjithmonë bashkëkohore.
- Të ofrojmë një shërbim ndaj klientit cilësor, duke krijuar një mjedis të ngrohtë dhe familjar për pacientët tanë. Një mjedis ku ata të komunikojnë lehtësisht me stafin mjekësor dhe të mos dalin asnjëherë nga klinika pa përgjigje për pyetjet që bëjnë.
- Të ofrojmë gjithmonë çmime konkurruese, asnjëherë mbi mesataren e tregut ku operojmë, por asnjëherë duke kompromentuar cilësinë.

Vlerat

- Profesionalizëm – Çdo mjek, infermier apo laborant, që punon në klinikë, është i arsimuar, i kualifikuar dhe i licensuar nga organet përkatëse për punën që ai/ajo do të kryejë në klinikë. Çdo mjek, infermier apo laborant, që punon në klinikë, provon gjatë punës në klinikë aftësitë e tij/saj profesionale duke u bazuar në objektivat e vendosur nga drejtuesit e shërbimit mjekësor. Rikualifikimi, trajnimi dhe edukimi në vazhdim janë në kontroll të vazhdueshëm dhe do të jenë gjithmonë pjesë përbërëse e vlerësimit vjetor të çdo punonjësi në klinikë. Një shërbim profesional mund të kryhet vetëm nga profesionistë.
- Cilësi – Çdo punonjës i klinikës jep maksimumin e aftësive të tij/saj për të garantuar diagnostikimin dhe trajtimin më të mirë të mundshëm për të gjithë pacientët që zgjedhin të vijnë në klinikë. Çdo punonjës i klinikës përdor në maksimum të gjitha mjetet e punës në dispozicion, për të garantuar saktësinë maksimale të çdo ekzaminimi instrumental apo laboratorik që kryhet në klinikë. Shqetësimi kryesor i çdo punonjësi të klinikës është shëndeti i pacientëve.
- Etikë – Çdo punonjës i klinikës është i drejtuar nga parime të forta morale. Përpara se të punësojmë një mjek të mirë ne punësojmë një njeri të mirë, të drejtë dhe me integritet. Çdo punonjës i klinikës është në gjendje të jetë i drejtë dhe të mbajë përgjegjësi, jo vetëm ligjore, por edhe morale për veprimet që ai/ajo kryen me vullnetin e tij/saj të lirë. Besimi i pacientëve te një mjek vjen si pasojë e ndërthurjes së vlerave të tij njerëzore dhe atyre profesionale. Një shërbim mjekësor pa vlerat morale në thelb nuk mund të jetë asnjëherë cilësor, profesional apo i besueshëm.
- Respekt – Çdo pacient i klinikës trajtohet me maksimumin e përkushtimit pa dallim kombësie, race, feje, krahine, gjinie, orientimi seksual, statusi ekonomik, social apo politik. Çdo punonjës i klinikës vlerëson maksimalisht çdo pacient që zgjedh klinikën tonë, duke na besuar gjënë më të shtrenjtë që një njeri mund të ketë: shëndetin.



#### Më të klikuarat

- Gastroskopi
- Refluksi Gastroezofageal (GERD)
- Përgatitja për Kolonoskopi
- Kolonoskopi
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopi
- Vizita Gastro-Hepatologjike
- Ekografi Kardiake TTE
- Kolonoskopi
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.