# Helikobakter Pilori

Helikobakter pilori është një bakter që gjendet zakonisht në stomak. Ky bakter mund të transmetohet nëpërmjet gojës. Burimet kryesore të tij janë:

- Ushqimet e palara.
- Ushqimet e papërpunuara.
- Uji i ndotur.
- Duart e palara.

Për shkak të formës së tij si “silurë” dhe disa bishtëzave në pjesën e fundit të trupit, ai penetron cipën jargore të stomakut dhe jeton midis kësaj cipe jargore dhe sipërfaqes së mukozës së tij. Këtu ai rritet, shumëzohet dhe nëpërmjet substancave, që çliron, vazhdon të dëmtojë gjithmonë e më tepër cipën jargore të stomakut. Ai futet gjithashtu midis qelizave të kësaj cipe duke i ndarë ato nga njëra-tjetra. Në këtë mënyrë ai shkakton sëmundje të ndryshme të stomakut si gastriti apo ulcerat.

Në vijim, ky bakter mund të sjellë, përmes dëmtimit të vazhdueshëm të mukozës së stomakut, edhe lindjen apo zhvillimin e një sërë sëmundjesh të tjera më të rënda siç është edhe kanceri i stomakut. Si meshkujt, ashtu edhe femrat kanë të njëjtën mundësi për t`u infektuar me helikobakter pilori. Duhet thënë gjithashtu, se ka persona të cilët janë të infektuar me këtë bakter, por nuk shfaqin kurrë asnjë ankesë dhe nuk zhvillojnë kurrë sëmundje si gastriti apo ulcerat.

Simptomat tipike të infektimit nga helikobakter pilori lidhen edhe me sëmundjet që ai mund të shkaktojë. Më të zakonshmet janë:

- Të përgjithshme:
  - Dhimbje djegëse në pjesën e sipërme të barkut.
  - Ndjesi e ngopjes.
  - Të përziera.
  - Çrregullime të jashtëqitjes.
- Të lidhura me ulcerën e stomakut:
  - Dhimbje që forcohen pas marrjes së ushqimit.
  - Dhimbje gjatë natës.
- Të lidhura me ulcerën e duodenit:
  - Reduktim i dhimbjes pas marrjes së ushqimit.
  - Dhimbje nga uria.

Diagnoza për helikobakter pilori është një ekzaminim rutinë i cili kryhet sa herë që lind dyshimi për diagnozën e një gastriti apo ulcere. Metodat e përdorura janë:

- Kryerja e gastroskopisë dhe përftimi i materialit indor bioptik i cili dërgohet për ekzaminim mikroskopik
- Ekzaminimi i feçes për helikobakter pilori.
- Testi i frymës për helikobakter pilori.

Trajtimi i helikobakter pilorit kryhet zakonisht duke përdorur kombinimin e një frenuesi të acidit të stomakut me dy antibiotikë për një periudhë 7 ose 14 ditore.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.