# Prof. Asc. Dr. Ilir Kajo

## Mjek Gastroenterolog dhe Hepatolog

# Prof. Asc. Dr. Ilir Kajo

## Mjek Gastroenterolog dhe Hepatolog

Ekspert në endoskopinë digjestive diagnostike dhe terapeutike, duke përfshirë gastroskopi dhe kolonoskopi.

Titulli akademik: Profesor i Asociuar

Gjuhët e huaja: Anglisht, gjermanisht, frëngjisht

## Përmbledhje profesionale

Prof. Asc. Dr. Ilir Kajo është një nga figurat më të njohura të gastroenterologjisë dhe hepatologjisë në Shqipëri. Me një karrierë mbi 40-vjeçare, ai ka ndihmuar mijëra pacientë dhe ka kontribuar në mënyrë të vazhdueshme në zhvillimin e endoskopisë moderne në vend. Formimi i tij i gjerë brenda dhe jashtë Shqipërisë, përfshirë specializimet në qendrat referuese të Europës, si Spitali Beaujon në Paris dhe Spitali Ushtarak Universitar në Ulm, e kanë bërë atë një ekspert të njohur në diagnostikimin dhe trajtimin e sëmundjeve të aparatit tretës dhe të mëlçisë.

## Formimi profesional dhe specializimet

### Edukimi

- Fakulteti i Mjekësisë, Universiteti i Tiranës (1974–1980).

### Specializimet pasuniversitare

- Specializim pasuniversitar në Gastroenterologji–Hepatologji, Fakulteti i Mjekësisë (1987–1990).
- Specializim në endoskopi diagnostike të aparatit tretës, Spitali Beaujon, Paris (1983–1984). Pas këtij formimi, Dr. Iliri ishte ndër mjekët e parë që solli në Shqipëri teknikat moderne të gastroskopisë dhe kolonoskopisë.
- Specializim në endoskopi digjestive terapeutike, Spitali Ushtarak Universitar i Ulm-it, Gjermani (1994–1995).

Përvoja e tij jashtë vendit ka qenë thelbësore në përmirësimin e praktikave endoskopike në Shqipëri.

## Fokusi klinik

Në punën e tij të përditshme, Dr. Iliri merret me diagnostikimin dhe menaxhimin e një game të gjerë sëmundjesh të traktit tretës dhe mëlçisë, duke përfshirë:

- Sëmundjet ulceroze të stomakut dhe duodenit, dhe gastritet.
- Refluksi gastro-ezofageal.
- Kanceri i stomakut dhe ezofagut.
- Çrregullimet e zorrëve (kolit spastik, kolit ulceroz, Morbus Crohn).
- Kanceri i zorrës së trashë.
- Patologjitë e kanalit anal (hemorroidet, fissurat, fistulat).
- Çrregullimet e malabsorbimit.
- Disfagia.
- Ciroza e mëlçisë.
- Hepatitet dhe pankreatitet.
- Gurët dhe infeksionet e fshikëzës së tëmthit.

Ai njihet për qasjen e kujdesshme dhe të detajuar ndaj çdo pacienti, duke kombinuar ekspertizën klinike me një komunikim të qartë, të kuptueshëm dhe njerëzor.

## Procedurat dhe ekzaminimet që kryen

Dr. Iliri kryen një sërë procedurash diagnostike dhe terapeutike, me fokus të veçantë në:

- Gastroskopi.
- Kolonoskopi.
- Procedura të ndryshme endoskopike terapeutike,
- Ndjekje para dhe pas operacioneve të traktit tretës.

Ai është i njohur për përvojën e thellë në endoskopinë moderne dhe kryerjen e procedurave sa më komode dhe të sigurta për pacientët.

## Karriera dhe pozicionet profesionale

Gjatë karrierës, Dr. Iliri ka mbajtur role të rëndësishme në institucionet shëndetësore të vendit:

- Shef i Shëndetësisë së Repartit Ushtarak 5671, Tiranë (1980–1982).
- Mjek dhe endoskopist në Spitalin Qendror të Ushtrisë, Tiranë (1983–1987).
- Pedagog i jashtëm në Fakultetin e Mjekësisë, Universiteti i Tiranës (1987–2019).
- Shef i Pavijonit të Gastroenterologji-Hepatologjisë, Spitali Qëndror i Ushtrisë Tiranë (1990–1992).
- Drejtor i Shërbimit Shëndetësor të Ushtrisë dhe Drejtor i Spitalit Qendror të Ushtrisë, Tiranë (1992–1993).
- Shef i pavijonit të Gastroenterologjisë, Spitali Qëndror i Ushtrisë Tiranë (1995–1996).
- Graduar “Kolonel” në Ushtrinë Shqipëtare, Tiranë 1996.
- Drejtor i Spitalit Qendror të Ushtrisë, Tiranë (1996–1997).
- Mjek gastro-hepatolog dhe endoskopist, Spitali Qëndror i Ushtrisë Tiranë (1998–2005).
- Shef i Shërbimit të Gastroenterologjisë, Spitali Universitar i Traumës (2005 – 2017).
- Drejtues i departamentit te Gastro-Hepatologjisë në Klinika Kajo (1999 – në vazhdim).

## Anëtarësime profesionale

- Komiteti Ndërkombëtar i Mjekësisë Ushtarake (Bruksel), përfaqësues i Shqipërisë (1992–2000).
- Shoqata Shqiptare e Gastroenterologji-Hepatologjisë (anëtar i kryesisë, 2009-2017).
- American Gastroenterological Association (AGA), (anëtar, 2012-në vazhdim).
- Shoqata Shqiptare e Traumës (anëtar, 2014-2017).
- European Society of Gastrointestinal Endoscopy (ESGE), (anëtar 2017-në vazhdim).

## Publikime dhe kontribute akademike

Dr. Iliri ka kontribuar në literaturën mjekësore me punime të rëndësishme, duke përfshirë:

- “Ulçerat e stomakut”, monografi, 1995.
- Teksti universitar “Gastroenterologjia”, bashkautor, 2000.
- “Fiziologjia patologjike”, bashkautor, 2000.
- “Sëmundjet e aparatit gastrointestinal”, bashkautor, 2014.

## Eksperienca klinike

Përvoja e tij shumëvjeçare përfshin:

- Diagnostikimin dhe trajtimin e pacientëve ambulatorë dhe të shtruar.
- Ndjekjen para dhe pas operacioneve të traktit tretës.
- Kryerjen e mbi 80,000 procedurave endoskopike, duke përfshirë gastroskopi dhe kolonoskopi.

Kjo përvojë e gjerë e bën Dr. Ilir Kajon një nga ekspertët më të besuar të gastroenterologjisë dhe hepatologjisë në Shqipëri.

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.