# Refluksi Gastro Ezofageal (GERD)

Mekanizmi GERD

Sëmundja nga refluksi gastroezofageal ose GERD (Gastro Esophageal Reflux Disease) ndodh kur përmbajtja acide e stomakut kthehet në ezofag dhe jep simptoma ose komplikacione. Kjo do të thotë që GERD është një bashkësi e ankesave dhe e dëmtimeve të mukozës së ezofagut. GERD është një nga sëmundjet më të shpeshta të tubit tretës.

Kthimi (refluksi) i sekrecioneve të stomakut, sekrecione të cilat janë acide, ndodh:

- Kur ka prishje të një ose disa elementeve që pengojnë refluksin (mekanizmin antirefluks).
- Nga një dobësim i mekanizmave të pastrimit dhe neutralizimit të përmbajtjes së stomakut që kthehet në ezofag.

Shenjat kryesore të GERD janë:

- Urthi.
- Regurgitimi (rikthimi i lëngjeve dhe/ose ushqimeve në gojë).
- Disfagia (vështirësia në kalimin e ushqimeve).
- Odynofagia (dhimbja gjatë kalimit të ushqimit në stomak).
- Ndjesia e pështymës si shkumë në gojë.
- Lëngëzim i shtuar, i thartë dhe/ose i kripur në gojë.
- Kolla kronike.
- Astma.
- Erozionet (gërvishtjet ose gërryerjet) e dhëmbëve.
- Sëmundjet obstruktive (bllokuese) të mushkërive.
- Ngjirja e zërit.
- Ndjesia e një lëmshi në fyt.
- Ndjenja e sekrecioneve në fyt, të cilat thithen nga hunda.
- Sinusiti.
- Otiti i mesëm (sëmundja e veshit të mesëm).
- Pneumonitë e përsëritura dhe kanceri i laringut.

GERD mund të ketë dhe komplikacione të tjera:

- Ngushtimi i ezofagut.
- Transformimi i indit të riparuar në mukozë gastrike (ezofag i Barrett-it), i cili ka një përqindje të malinjizimit, pra të kancerizimit.
- Transformimi në kancer.
- Sëmundje si astma, laringjiti dhe kolla.

Diagnoza:

- Përpara se të vendoset një diagnozë e saktë për GERD duhet të përjashtohen sëmundje të tjera me simptoma të ngjashme:
  - Sëmundjet e zemrës.
  - Sëmundjet e rrugëve të tëmthit.
  - Sëmundjet ulçeroze.
  - Sëmundjet e tjera të ezofagut.
- Vizitë gastro-hepatologjike.
- Gastroskopi (Në disa raste me biopsi).
- Analiza laboratorike në gjak:
  - Gjak komplet.
  - Funksioni hepatik (i mëlçisë): bilirubinë direkte, bilirubinë totale, SGOT, SGPT, ALP, PCR, LDH, GGT, fibrinogjen, albuminemi.
  - Funksioni renal (i veshkës): azotemi, kreatinemi.
  - Glicemi.
  - INR.
  - Lipidograma: HDL, LDL, triglicerid, kolesterol total.
  - Hekuri në gjak: sideremi, ferritinemi.
  - Markerat tumoralë: AFP, CEA, Ca 19-9.
- Analiza laboratorike në feçe:
  - Antigeni fekal për helikobakter pilori.
- Ekografi Abdominale.
- Monitorimi i pH të ezofagut (matja e pH në nivele të ndryshme të ezofagut).

Trajtimi:

- Terapia medikamentoze, kohëzgjatja e të cilave kushtëzohet nga grada e dëmtimeve ezofageale.
- Rregullimi i dietës ushqimore dhe i mënyrës së jetesës.
- Rënia në peshë, tek ata që janë mbi peshë, është e një rëndësie të veçantë dhe është e padiskutueshme në shërimin e sëmundjes.

Parandalimi:

- Këshillat dietike dhe ato të mënyrës së jetesës mund të aplikohen edhe nga persona që nuk vuajnë nga GERD. Kjo mund të ndihmojë në parandalimin e kësaj sëmundjeje.
- GERD nuk mund të parandalohet plotësisht, por shmangia e komplikacioneve të tij është e rëndësishëm në kurimin e sëmundjes që në stadet (fazat) më të hershme.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.