# Kanceri i Zorrës së Trashë

Kanceri i zorrës së trashë zhvillohet në zorrën e trashë dhe në rektum (10-15 cm e fundit të tubit tretës).

- Kanceri është një term që përdoret për të treguar një rritje indore si pasojë e një devijimi, degjenerimi patologjik që devijon nga rritja normale qelizore. Karakteristikë e qelizës kanceroze është ndryshimi i strukturës qelizore, aftësia e saj për t’u përhapur në indet fqinje dhe aftësia për t’u shpërndarë në organet periferike.
- Sipas shpeshtësisë së incidencës në njerëz kanceri i zorrës së trashë zë vendin e dytë në Europë dhe të tretin në Botë. Ai prek çdo moshë dhe çdo segment të zorrës së trashë.
- Në 60% të rasteve ky kancer prek 40 cm e fundit të zorrës së trashë.

Ky lloj kanceri prek më shpesh ata persona që:

- Konsumojnë mishin e kuq shpesh dhe në sasi të mëdha.
- Konsumojnë yndyra shtazore rregullisht.
- Konsumojnë duhan dhe alkool.
- Janë mbipeshë ose obesë.
- Bëjnë jetë sedentare.
- Janë mbi moshën 50 vjeç.
- Kanë histori familjare me këtë lloj sëmundje.
- Kanë polipe (tumore beninje) të kësaj zorre.
- Janë të sëmurë me sëmundje inflamatore të zorrës si koliti ulceroz dhe morbus crohn.
- Vuajnë nga tipa të tjerë kanceri. Te femrat, kanceri i vezoreve ose i uterusit.

Ankesat:

- Ankesat mund të variojnë me lokalizimin e kancerit në zorrën e trashë:
- Ndryshimi i mënyrës së jashtëqitjes, alternimi i konstipacionit me diarrenë.
- Jashtëqitje në trashësinë e një lapsi.
- Ndjenjë urgjente e jashtëqitjes dhe mosdalja e saj kur shkon në tualet.
- Jashtëqitje me gjak.
- Dhimbje të përsëritura të barkut, ndonjëherë në formë kolike (shumë të fortë).
- Fryrje dhe zhurma në zonën e barkut (kur ato vazhdojnë për një kohë të gjatë).
- Lodhje.
- Rënie në peshë, mungesë fuqie.
- Defekim në mënyrë të pavullnetshme.
- Konstatimime anë të prekjes i ndonjë mase në zonën e barkut.
- Shfaqje e një Anemie të pa përcaktuar.
- Temperaturë deri në 37.5 ̊ C.

Diagnoza:

- Vizitë gastro-hepatologjike.
- Eko abdominale.
- Kolonoskopi me biopsi.
- Tushe rektale (ekzaminim me gisht i zorrës së trashë).
- Analiza laboratorike:
  - Gjak komplet.
  - Feçe gjak okult.
  - Ferritinemi, sideremi.
  - Bilirubinë direkte, bilirubinë totale, SGOT, SGPT.
  - Azotemi, kreatinemi.
  - Albuminemia dhe proteina totale.
  - INR.
  - CEA, AFP, CA19-9.
- Skaneri abdominal dhe i mushkërive me kontrast nga goja dhe venoz (CT).
- Rezonancë magnetike abdominale (RMI)
- PET scan.
- Radioimunoshintigrafia me antikorpet CEA të markuar me Tc (tecnecium).

Trajtimi:

Trajtimi varet nga stadi (faza) i sëmundjes dhe përfshin atë:

- Endoskopik.
- Kirurgjikal.
- Kimioterapeutik.
- Radioterapeutik.
- Medikamentoz, për të lehtësuar ankesat.

Parandalimi:

Si në të gjithë llojet e tjera të kancerit, edhe ai i zorrës së trashë është i vështirë për t’u parandaluar. Por diagnostikimi në stadet e hershme rrit shanset për ta kuruar dhe për ta shëruar atë.
Për këtë arsye ka disa metoda të vlefshme për ta parandaluar dhe për ta kapur herët këtë lloj kanceri.

- Tushe rektale – ekzaminim me gisht, nga ana e mjekut, të rreth 8-10 cm të fundit të zorrës së trashë.
- Feçe gjak okult – përcaktimi i gjakut në jashtëqitje, gjak i cili nuk është i dukshëm me sy të lirë.
  - Prezenca e gjakut në jashtëqitje jo gjithnjë nënkupton që një person është i prekur nga kanceri i zorrës së trashë. Sëmundje të tjera si: hemorroidet, polipet e zorrës dhe inflamimi i saj mund të jenë shkak që kjo analizë të dalë pozitive.
- Kolonoskopia – është hapi i parë efikas në parandalimin e kancerit. Nëpërmjet këtij ekzaminimi mund të zbulohen polipet të cilat janë pararendëse të kancerit të zorrës së trashë. Këto polipe mund të monitorohen ose mund të hiqen përpara se të kalojnë në stadin e kancerit.
- Biopsia – kolonoskopia është metoda më e mirë për zbulimin e kancerit të zorrës së trashë, sepse është dhe e vetmja mënyrë nga e cila mund të marrësh dhe biopsi (grimca indore).
- Individët, që kanë histori familjare me këtë lloj sëmundje, duhet të kryejnë feçe gjak okult dhe kolonoskopi:
  - Pas moshës 40 vjeçare.
  - Të paktën 1 herë në vit.
  - Edhe pa pasur ankesa.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.