# Kanceri i Ezofagut

Kemi dy forma të kancerit të ezofagut:

- Carcinoma skuamoze – e cila fillesën e ka nga qelizat e ezofagut.
- Adeno carcinoma – e cila fillesën e ka nga qelizat e stomakut.

Ankesat:

- Vështirësi në kalimin e ushqimit (disfagia) si me ushqimet e forta, po ashtu dhe me ato të lëngëta.
- Mungesë oreksi.
- Rënie në peshë.
- Dhimbje gjatë kalimit të ushqimit nëpër ezofag (odynofagia).
- Dhimbje gjoksi, në disa raste e përhapur edhe në shpinë.
- Humbje e zërit si pasojë e paralizës së kordave të zërit.
- Kollë dhe pneumoni.
- Ngjirje të zërit.
- Lemzë.

Diagnoza:

- Gastroskopi me biopsi, e cila është e pazëvëndësueshme për diagnozën e këtij kanceri.
- Analiza laboratorike:
  - Gjak komplet.
  - Bilirubinë direkte / totale, SGOT, SGPT, ALP.
  - Azotemi, kreatinemi.
  - INR.
  - Gilcemi.
  - Fibrinogjen.
  - Proteinë totale.
  - Albuminemi.
  - PCR.
  - Sideremi, ferritinemi.
  - PCR, LDH.
  - CEA, AFP, Ca19-9.
- Skaneri (CT) i kraharorit dhe i abdomenit.
- Eko-endoskopi (EUS) me rezolucion të lartë, e rëndësishme për të parë sa i shtrirë është tumori në shtresën e murit të ezofagut dhe në gjëndrat përreth. Kjo tek ata të sëmurë që janë kandidatë për ndërhyrje kirurgjikale.
- Tomografi me emetim të pozitroneve (PET), e cila ndihmon në identifikimin e metastazave në distancë nga ezofagu.

Trajtimi:

Trajtimi i të sëmurit nga ky lloj kanceri është kompleks dhe interdisiplinor, që do të thotë se trajtimi bazohet në konsulta të zgjeruara me pjesëmarrjen e disa specialiteteve.

- Ndërhyrja kirurgjikale.
- Kimioterapia.
- Radioterapia para ose pas operacionit.
- Për rastet tepër të avancuara aplikohet trajtim endoskopik palliativ (jo radikal, por lehtësues):
  - Zgjerimi endoskopik.
  - Lazeri endoskopik(ND-YAG).
  - Koagulimi me argon plazma.
  - Rezeksioni mukozal endoskopik (EMR).
  - Diseksioni submukozal endoskopik (ESD).
  - Terapia me fotodinamikë (PDT).
  - Vendosja endoskopike e stentëve plastikë ose metalikë.

Parandalimi:

Parandalimi i kancerit të ezofagut, si çdo lloj tjetër kanceri, është pothuajse i pamundur. Faktorët e mëposhtëm që mund të rrisin rrezikun për t’u prekur nga ky lloj kanceri:

- Konsumimi i duhanit dhe i alkoolit.
- Indeksi i masës trupore mbi 30.
- Mos konsumimi i zarzavate.
- Konsumimi i lëngjeve të nxehta.
- Dieta e varfër me selenium dhe zink.
- HPV (human papilloma virus) .

Personat që vuajnë nga sëmundjet e mëposhtme janë më të rrezikuar për t’u prekur nga kanceri i ezofagut, prandaj kontrolli i rregullt mjekësor është shumë i rëndësishëm:

- Personat që vuajnë nga akalazia (pengesa në kalimin e ushqimit).
- Personat që kanë konsumuar lëndë kaustike.
- Personat që vuajnë nga sindromi plummer-winson (një lloj anemie e shoqëruar me vështirësi në gëlltitjen e ushqimit).
- Personat që vuajnë nga një sindromë gjenetike që quhet tylosis (një lloj patologjie e pëllëmbës së dorës dhe e shputës së këmbës).
- Personat që vuajnë nga Sëmundja Celiake (sëmundje e zorrës së hollë që dëmtohet nga moszbërthimi i proteinës së grurit).
- Personat që vuajnë nga ezofagu i Barrett-it (sëmundje që ndodh kur mukoza e ezofagut transformohet në mukozë stomaku).
- Personat që janë operuar nga stomaku.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopi
- Refluksi Gastroezofageal (GERD)
- Përgatitja për Kolonoskopi
- Kolonoskopi
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopi
- Vizita Gastro-Hepatologjike
- Ekografi Kardiake TTE
- Kolonoskopi
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.