# Hepatiti B

Hepatiti B është një infeksion i shkaktuar nga virusi i Hepatitit B. Ky virus futet në organizëm nëpërmjet kontaktit të drejtpërdrejtë të gjakut ose nëpërmjet sekrecioneve nga një njeri i infektuar tek një njeri i shëndoshë. Hepatiti B ndahet në:

- Hepatiti Akut, nga momenti i infektimit deri në gjashtë muaj.
- Hepatiti Kronik, mbi gjashtë muaj nga momenti i infektimit. Kjo ndodh në rastet kur sistemi imunitar nuk arrin ta mposhtë infeksionin.

Hepatiti Kronik, i Tipit B mund të japë një sërë komplikacionesh afatgjata tek pacientët e prekur. Ato më të rëndësishmet janë:

- Cirrozë e kompensuar ose e dekompensuar.
- Kanceri i mëlçisë.
- Dëmtimet e veshkave.
- Dëmtimet e enëve të gjakut

Ankesat:

- Humbje të oreksit.
- Të përziera dhe/ose të vjella.
- Ethe, temperaturë subfebrile (temperaturë të lehtë të trupit, nën 38°C).
- Urinë me ngjyrë të errët.
- Dhimbje kyçesh dhe muskujsh.
- Zverdhje të syve dhe të Iëkurës.
- Dhimbje në zonën e mëIçisë (në të djathtë, nën brinjë).

Diagnoza:

Hapi i parë është vizita gastro-hepatologjike (çdo gjashtë deri në dymbëdhjetë muaj nëse jeni pozitiv). Bazuar në ankesat, ecurinë e këtyre ankesave, historikun e jetës dhe historikun shëndetësor të familjes, mjeku specialist harton planin e ekzaminimeve laboratorike dhe instrumentale, për të vendosur shkallën e infeksionit dhe të inflamacionit.

Ekzaminime:

- Ekografi abdominale.
- Elastografi e mëIçisë.

Analiza:

- Gjak komplet.
- Urinë komplet.
- SGOT, SGPT, GGT.
- Bilirubinë totale, bilirubinë direkte.
- INR, niveli i protrombinës.
- Fibrinogjen, ALP.
- Albuminemi, proteinë totale.
- Azotemi, kreatinemi.
- Glicemi, Hb1Ac..
- Lipidogramë.
- PCR, LDH.
- Uricemi.
- AgHBs, Anti HBc—IgM, AgHBe, Anti HBe.
- HBV—DNA.
- Anti HCV.

Trajtimi:

Hepatiti B është një sëmundje pothuajse e pashërueshme. Rastet e zhdukjes së plotë të kësaj sëmundje nga pacientët e prekur janë shumë të rralla. Trajtimi me medikamente antivirale mund të:

- Parandalojë kalimin në cirrozë.
- Ngadalësojë përparimin e cirrozës.
- Reduktojë shfaqjen e kancerit dhe të përmirësojë mbijetesën afatgjatë.

Ruajta e një ekuilibri të shëndetshëm ushqimor dhe jetësor, duke shmangur alkoolin, duhanin, yndyrat shtazore dhe stresin është shumë i rëndësishëm për mbarëvajtjen afatgjatë të sëmundjes. Gjithashtu, duhen shmangur në maksimum medikamentet që dëmtojnë mëlçinë (p.sh Paracetamoli). Njoftoni çdo mjek tek i cili do të vizitoheni nëse vuani nga Hepatiti Kronik i Tipit B.

Parandalimi:

- Vaksinimi është mënyra më e mirë që ju mbron në 95 % të rasteve.
- Rekomandohet që të gjithë të porsalindurit, fëmijët dhe adoleshentët deri në moshën 18 vjeç të vaksinohen.
- Vaksinimi rekomandohet edhe tek të gjithë të rriturit që kanë rrezik të lartë ndaj këtij infektimi.
- Nëse nëna ka virusin e Hepatitit B, foshnja duhet të marrë një injeksion shtesë brenda 12 orëve të lindjes, për një mbrojtje më të mirë. Pas 9 muajve foshnja duhet të testohet për t’u siguruar nëse është e imunizuar ndaj Hepatitit B.

Kujdes!! Nëse keni virusin e Hepatitit B, ju duhet të jeni të përgjegjshëm për njerëzit që ju rrethojnë dhe të bëni maksimumin e kujdesit që ky virus të mos përhapet tek të tjerët. Për këtë arsye, nëse jeni mbartës i Hepatitit B, ju duhet të:

- Siguroheni që njerëzit, të cilët janë në kontakt të ngushtë me ju, të jenë të vaksinuar.
- Përdorni prezervativ gjatë kryerjes së marrëdhënieve seksuale.
- Mos shkëmbeni furçat e dhëmbëve, brisqet ose gjëra të tjera të ngjashme sepse mbi të mund të ketë gjak, përfshi këtu dhe gjakun e thatë.
- Mos lejoni që njerëzit e tjerë të prekin plagët tuaja, në qoftë se nuk kanë veshur doreza.
- Mos ndani shiringa, age ose mjete të tjera të injektimit të drogës.
- Mos dhuroni gjak, spermë, organe ose inde trupore.
- Nëse jeni shtatzënë apo dëshironi të keni femijë , bisedoni me mjekun tuaj rreth vaksinimeve, për të cilat do të ketë nevojë fëmija juaj.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.