# Përgatitja e pacientit/es për Kolonoskopi
me CitraFleet.

Pacienti/ja duhet të marrë në farmaci 4 paketa citrafleet me 15 g pluhur secila. Paketat do të përdoren duke ndjekur hap pas hapi udhëzimet e mëposhtme:

2 (DY) DITË PARA EKZAMINIMIT:

- Vakti i fundit i ushqimit të pacientit/es do të jetë në orën 17:00, 2 (dy) ditë përpara ekzaminimit. Nga ky moment pacienti do të konsumojë vetëm lëngje.

1(NJË) DITË PARA EKZAMINIMIT:

- Në orën 12:00, një ditë para ekzaminimit, do të tresë 2 (dy) paketa citrafleet në një gotë me 300 ml ujë të ftohtë. Për shkak të reaksionit kimik, lëngu mund të ngrohet pak, por ky fenomen është krejtësisht normal. Pacienti do të presë 5 minuta derisa të ftohet dhe do ta pijë.
- 30 (tridhjetë) minuta pasi e ka pirë dozën pacienti/ja duhet të konsumojë të paktën 3 (tre) litra lëngje gjatë 5 (pesë) orëve të ardhshme.
- Në orën 17:00 do të tresë 2 (dy) paketa citrafleet në një gotë me 300 ml ujë të ftohtë. Për shkak të reaksionit kimik, lëngu mund të ngrohet pak, por ky fenomen është krejtësisht normal. Pacienti do të presë 5 minuta derisa të ftohet dhe do ta pijë.
- 30 (tridhjetë) minuta pasi e ka pirë dozën pacienti/ja duhet të konsumojë të paktën 3 (tre) litra lëngje gjatë 5 (pesë) orëve të ardhshme.

DITA E EKZAMINIMIT:

- Ditën e ekzaminimit nuk duhet të konsumojë më asgjë dhe duhet të paraqitet në orarin e caktuar në klinikë.

KUJDES!!!

- Lëngjet duhet të jenë të pastra, të tejdukshme dhe JO ME NGJYRË TË KUQE. Kryesisht lëng mishi i pastër (duhet të konsumohet patjetër) dhe lëngje të tjera të tejdukshme, me ngjyrë të çelët. Ujë natyral dhe/ose ujë natyral me sheqer.
- Pas konsumit të citrafleet dhe sasisë së lëngjeve të detajuara më sipër, pacienti do të defekojë në mënyrë të herëpashershme gjatë gjithë ditës, derisa zorra të zbrazet plotësisht. Për këtë arsye, rekomandohet që dita përpara ekzaminimit të kalohet në shtëpi.
- Pacientët që janë nën mjekim me hollues gjaku si: aspirina, sintromi, warfarina, xarelto, etj. DUHET T’I NDËRPRESIN ato 2 (dy) deri në 5 (pesë) ditë para ekzaminimit, në varësi të holluesit që marrin. KUJDES!!! Përpara se pacientët ta ndërpresin atë, duhet të konsultohen me mjekun që ua ka rekomanduar mjekimin me hollues. Në disa raste, mjeku përkatës mund të rekomandojë aplikimin e clexan-it (enoxaparinës) nën lëkurë, gjatë periudhës së ndërprerjes së holluesve. Pas kryerjes së kolonoskopisë, holluesit do të fillohen përsëri.
- Pacientët që vuajnë nga diabeti dhe që marrin mjekime për të, DUHET TA PËRGJYSMOJNË DOZËN ditën e ekzaminimit.
- Pacientët që vuajnë nga tensioni dhe marrin mjekime për të, NUK DUHET TA MARRIN dozën në mëngjesin e ditës së ekzaminimit. Përpara dhe mbrapa ekzaminimit do të vazhdojnë mjekimin si normalisht.
- Pacienti duhet të vijë i shoqëruar nga 1 (një) person tjetër (familjar ose i afërm) ditën e ekzaminimit.
- Nëse nuk zbatohet procedura përgatitore e mësipërme, në çdo pikë të saj, ekzaminimi nuk mund të kryhet.

Për të kryer këtë ekzaminim në klinikën tonë duhet të rezervoni paraprakisht orarin pranë recepsionit, nëpërmjet formularit të rezervimit ose nëpërmjet numrave të telefonit.

Sharkojeni materialin në PDF:



#### Më të klikuarat

- Gastroskopi
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopi
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional

Kjo faqe përdor cookie për të përmirësuar përvojën tuaj të shfletimit, për të analizuar trafikun dhe për të ofruar shërbim të personalizuar.
Duke vazhduar përdorimin e faqes, ju pranoni përdorimin e cookie-ve. Mëso më shumë.